Spoštovani starši/skrbniki,

Javni zavod Notranjski regijski park v okviru projekta LIFE STRŽEN NAT/SI/000708 organizira ustvarjalni natečaj za najboljše likovno, literarno, fotografsko in video delo – v nadaljevanju »natečaj LIFE zima«. Tema letošnjega natečaja, namenjenega vsem otrokom, ki obiskujejo vrtec, osnovnošolcem in srednješolcem iz Notranjske regije, je zelo široka. Obsega vse, kar bo avtorje pritegnilo, vodilo pa naj bo Cerkniško jezero pozimi, narava in vrstna pestrost tudi v zimskem letnem času, človekov vpliv na jezero in aktivnosti v zimskem času.

Rok za oddajo del je 31. 3. 2018. Vsa prejeta dela bodo objavljena na naši spletni strani [life.notranjski-park.si](http://www.life.notranjski-park.si), kjer bo potekalo elektronsko glasovanje za najboljše v posamezni kategoriji. Avtorji zmagovalnih in ostalih razstavljenih del iz posameznih kategorij (likovna, literarna, fotografska in video) bodo znani do konca meseca aprila 2018. Izbrana dela bodo predstavljena in razstavljena na Dnevu Notranjskega regijskega parka v maju 2018.

V skladu z zakonom potrebujemo soglasje staršev ali skrbnikov za objavo imen avtorjev najboljših del natečaja in za prenos avtorskih pravic njihovih izdelkov.

Prosimo vas, če lahko spodnjo izjavo izpolnite in podpišete. Vaše soglasje potrebujemo, da bomo lahko objavili dosežke in dela vaših otrok na naši spletni strani in v ostalih elektronskih ali tiskanih medijih obveščanja ter tako čim bolje izvedli natečaj LIFE zima.

Podpisano izjavo posredujte šoli, ki jo obiskuje vaš otrok, mentorica ali mentor pa jo bo posredoval Notranjskemu regijskemu parku.

Izjavo pa lahko tudi prinesete ali pošljete na naš naslov: Notranjski regijski park, Tabor 42, 1380 Cerknica, s pripisom »Za natečaj LIFE zima«.

**Soglasje za objavo izdelkov in rezultatov sodelujočih na natečaju LIFE zima ter izjava o prenosu materialnih avtorskih pravic na Notranjski regijski park.**

Ime in priimek starša oz. skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zgoraj podpisani soglašam, da lahko Notranjski regijski park za potrebe **Ustvarjalnega natečaja NRP LIFE** **zima**, ki poteka v šolskem letu 2017/2018, na svoji spletni strani in družbenih omrežjih (Facebook, Instagram ipd.) objavi izdelek otroka z navedbo avtorstva (ime in priimek, šola, razred).

Hkrati se kot zakoniti zastopnik otroka v korist Notranjskega regijskega parka odpovedujem uveljavljanju vseh materialnih pravic in denarnemu nadomestilu za otrokov izdelek, ki bo v okviru tega natečaja posredovan NRP.

Soglašam, da lahko izvajalec natečaja izdelek mojega otroka oz. varovanca reproducira in uporablja v izobraževalne in promocijske namene.

Ime in priimek otroka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

Razred/letnik: \_\_\_\_\_\_\_\_\_\_\_\_\_\_\_\_\_ ;

šola: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Kraj, datum in podpis starša: